paragraph_text: Hengesta i Horsu navodi Historia ecclesiastica gentis Anglorum sv. Bede Časnog iz 8. stoljeća, Historia Brittonum redovnika Nenija iz 9. stoljeća, zbirka anala Anglosaska kronika iz 9. stoljeća. Galfrid Monmouthski je znatno proširio priču u svom vrlo utjecajnom pseudopovjesničarskom djelu iz 12. stoljeća Historia Regum Britanniae koje je bilo prevedeno na nekoliko jezika. Ishod je da se ovaj dvojac pojavljuje u radovima iz razdoblja što su uslijedila. Hengesta se kratko spominje u Mlađoj Eddi Snorrija Sturlusona iz 13. stoljeća.